Le Corbusier (1887-1965), die beroemde Switser-Franse kunstenaar, argitek en stadsbeplanner – vereerd soos hy is – word ook wyd gekritiseer omdat hy na bewering stede ontmenslik het, die waardigheid van individue geïgnoreer het en omdat hy ’n argitektuur en stedelikheid van vervreemding ingelei het. Alhoewel die “Modulor”-stelsel wat hy in die laat veertigerjare van die vorige eeu ontwikkel het om die menslike liggaam in verband te bring met afmetings in die bouomgewing goed bekend is, het hy ook in talle verklarings en geskrifte, wat vyftig jaar gedek het, bestendig sy deernis vir menslike welstand en kwaliteit van lewe op alle vlakke bevestig. Aangesien sy ideologie geheel en al teenoorgesteld is [aan dit] waarvan hy beskuldig word, ondersoek hierdie artikel die werklike rol van die menslike liggaam in sy werk.